De politiske udvalg skal nedlægges og erstattes af ordførerskaber. Det forslag blev mandag aften førstebehandlet på Læsø Kommunes byrådsmøde. Og med otte ud af ni stemmer blev lukningen af de politiske udvalg vedtaget på førstebehandlingen. Dermed er det så godt som sikkert, at de politiske udvalg fra nytår er fortid på Læsø. Og det glæder borgmester Thomas W. Olesen. Borgmesteren fortæller til TV2/Nord, at udvalgsposterne bliver erstattet af ordførerskaber. Thomas W. Olesen tror på, at det vil give bedre mulighed for borgerindflydelse i de politiske beslutninger i fremtiden. Ved næste byrådsmøde skal beslutningen behandles for anden gang. Her er det samtidig planen, at de forskellige nye ordførerskaber skal fordeles i byrådet.

Referat:
Alt tyder på at de kommunale udvalg i Læsø Kommune bliver nedlagt fra årsskiftet.